มีอาการปวดท้องน้อยตรงกลางด้านซ้ายและขวาของอวัยวะเพศ​ จะมีอาการมากขึ้นเวลานั่งหรือลุกขึ้นยืน​ มีอาการร่วมคือปัสสาวะบ่อยและปวดหน่วงบริเวณขาหนีบค่ะ​
สวัสดีค่ะ อาการปวดบริเวณท้องน้อย แบ่งออกเป็น1.บริเวณด้านขวาล่าง สาเหตุได้แก่- ไส้ติ่งอักเสบ แต่อาการจะปวดรุนแรงมากขึ้นเรื่อยๆ และมีไข้ร่วม- ลำไส้ส่วนที่อยู่ช่องท้องด้านขวาล่างอักเสบ แต่ก็จะมีท้องเสียร่วมด้วย- ปีกมดลูกด้านขวาอักเสบ- มีซีสต์ในรังไข่หรือปีกมดลูกด้านขวา เป็นเนื้องอกของรังไข่หรือปีกมดลูกด้านขวา- ท้องนอกมดลูกด้านขวา2. บริเวณด้านซ้ายล่าง สาเหตุได้แก่- ลำไส้ส่วนที่อยู่ช่องท้องด้านซ้ายล่างอักเสบ- ปีกมดลูกด้านซ้ายอักเสบ- มีซีสต์ในรังไข่หรือปีกมดลูกด้านซ้าย เป็นเนื้องอกของรังไข่หรือปีกมดลูกด้านซ้าย เป็นต้น- ท้องนอกมดลูกด้านซ้าย3. บริเวณตรงกลาง เหนือหัวเหน่า สาเหตุได้แก่- ตั้งครรภ์- กระเพาะปัสสาวะอักเสบ- มดลูกอักเสบ- ก้อนเนื้องอกมดลูกหากปวดท้องน้อยบริเวณตรงกลาง และมีปัสสาวะบ่อยร่วมด้วย ก็อาจเกิดจากกำลังมีการตั้งครรภ์กระเพาะปัสสาวะอักเสบมดลูกอักเสบ ดังกล่าวไปได้ ดังนั้น ในเบื้องต้น หากมีอาการขาดประจำเดือน ก็ควรตรวจหาการตั้งครรภ์ดูด้วย หากตรวจไม่พบ ก็ควรดื่มน้ำเปล่ามากๆ ไม่กลั้นปัสสาวะ งดการมีเพศสัมพันธ์ไปก่อนชั่วคราว หากอาการไม่หายไป ก็ควรไปพบแพทย์เพื่อตรวจหาสาเหตุและรักษาค่ะ